CELEX: 31988D0260
Language: el
Date: 1988-04-12 00:00:00
Title: 88/260/ΕΟΚ: Απόφαση της Επιτροπής της 12ης Απριλίου 1988 για την τροποποίηση της απόφασης 88/152/ΕΟΚ σχετικά με τη βελτίωση της αποτελεσματικότητας των γεωργικών διαρθρώσεων στην Ομοσπονδιακή Δημοκρατία της Γερμανίας το 1987, σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην γερμανική γλώσσα είναι το μόνο αυθεντικό)

Avis juridique important

|

31988D0260

88/260/ΕΟΚ: Απόφαση της Επιτροπής της 12ης Απριλίου 1988 για την τροποποίηση της απόφασης 88/152/ΕΟΚ σχετικά με τη βελτίωση της αποτελεσματικότητας των γεωργικών διαρθρώσεων στην Ομοσπονδιακή Δημοκρατία της Γερμανίας το 1987, σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 107 της 28/04/1988 σ. 0042 - 0043

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Απριλίου 1988  για την τροποποίηση της απόφασης 88/152/ΕΟΚ σχετικά με τη βελτίωση της αποτελεσματικότητας των γεωργικών διαρθρώσεων στην Ομοσπονδιακή Δημοκρατία της Γερμανίας το 1987, σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (88/260/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 25,  Εκτιμώντας:  ότι, σύμφωνα με τις διατάξεις του άρθρου 24 παράγραφος 4 του κανονισμού (ΕΟΚ) αριθ. 797/85, η κυβέρνηση της Ομοσπονδιακής Δημοκρατίας της Γερμανίας ανακοίνωσε τις κανονιστικές και διοικητικές διατάξεις του Land της Έσσης που αναφέρονται στο παράρτημα της παρούσας απόφασης·  ότι οι εν λόγω διατάξεις, στο βαθμό που αφορούν τα μέτρα που διέπονται από τον κανονισμό (ΕΟΚ) αριθ. 797/85, ανταποκρίνονται στους όρους και τους στόχους του εν λόγω κανονισμού·  ότι είναι σκόπιμο να συμπληρωθεί η απόφαση 88/152/ΕΟΚ της Επιτροπής (3) για τη βελτίωση της αποτελεσματικότητας των γενικών διαρθρώσεων στην Ομοσπονδιακή Δημοκρατία της Γερμανίας το 1987 συμπεριλαμβάνοντας τις προαναφερθείσες διατάξεις του Land της Έσσης·  ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) για τα οικονομικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο παράρτημα της απόφασης 88/152/ΕΟΚ, ο κατάλογος που αφορά το Land της Έσσης συμπληρώνεται όπως αναφέρεται στο παράρτημα της παρούσας απόφασης.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 12 Απριλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 93 της 30. 3. 1985, σ. 1.  (2) ΕΕ αριθ. L 167 της 26. 6. 1987, σ. 1.  (3) ΕΕ αριθ. L 71 της 17. 3. 1988, σ. 47.  ΠΑΡΑΡΤΗΜΑ  Κανονιστικές και διοικητικές διατάξεις που συμπληρώνουν τον κατάλογο των μέτρων στο Land της Έσσης  - Οδηγίες της 13ης Δεκεμβρίου 1983 για την ενίσχυση των κοινών σχεδίων που αφορούν τη γεωργική τεχνολογία.  - Οδηγίες της 25ης Οκτωβρίου 1982 που αφορούν την ενίσχυση της παραγωγής και της μεταποίησης της εναλλακτικής ενέργειας και της εξασφάλισης του ενεργειακού εφοδιασμού της γεωργίας.  - Οδηγίες της 11ης Αυγούστου 1987 όσον αφορά την ενίσχυση των γεωργών νεαρής ηλικίας.